Eestimaa Põllumajanduse Selts

Eestimaa Põllumajanduse Selts (nimetatud ka Eestimaa Põllumajanduse Ühing; saksa keeles Estländische Landwirtschaftliche Gesellschaft, Estländische Landwirtschaftliche Verein) oli Eestimaal 1839 asutatud seltsKarl Annuk, Taimekasvatuslikust katsetegevusest Eestimaal ja Põhja-Liivimaal XIX sajandil ja XX sajandi kahel esimesel aastakümnel (vaadatud 27.10.2015).

Seltsi eesmärk oli kõigi Eestimaa põllumajandusharude ja nendega seotud tehniliste käsitööalade edendamine, kusjuures esijoones peeti silmas nii Eestimaa talupoegade majanduslikku olukorda kui ka nende vahekorda mõisnikega.

Põhikirja kohaselt asutasid seltsi Tallinnas 9. märtsil 1839 Sagadi mõisnik, Eestimaa Rüütelkonna sekretär ja Eestimaa maanõunik aastail 1839–1883 Eduard von Fock, Koigi mõisnik Otto Magnus von Grünewaldt ja dr Carl Hueck (1811−1889). Otto Magnus von Grünewaldt oli 1839–1848 ka seltsi esimees.

Seltsi haru- ehk tütarseltsid olid Läänemaa Põllumajanduse Selts (1872), Läänemaa Põllutöö ja -Töönduse Edendamise Selts (1896), Virumaa Põllumajandusselts (1869), Koeru Põllumajanduse Selts, Väike-Maarja Põllumajanduse Selts (1896), Rapla Põllumajanduse Selts ja Viru-Nigula Põllumajanduse Selts (1898).Rosenberg, Tiit, Baltisaksa põllumeesteseltside võrgustiku kujunemisest. Tartu: Tartu Ülikooli Kirjastus, 2013, lk 59

Seltsil oli Virumaal Veltsi mõisas kontroll-laboratoorium, mis hiljem viidi Tallinna, kus see tegutses 1912–1917. 

Alates 1896. aastast korraldas selts Tallinnas iga-aastasi Eestimaa põllumajanduse ja käsitöö näitusi.Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 158
 Seltsi esimehed 
 1839–1848, Otto Magnus von Grünewaldt Koigi mõisastTiit Rosenberg, Baltisaksa põllumeesteseltside võrgustiku kujunemisest, Tartu: Tartu Ülikooli Kirjastus, 2013, lk 38
 1848–1857 krahv Alexander von Keyserling (1815–1891) Raikküla mõisast  
 1857–1860 Alexander von Grünewaldt (1805–1886) Esna mõisast  
 1860–1863 vabahärra Constantin von Ungern-Sternberg (1815–1872) Harku mõisast   
 1863–1876 parun Bernhard von Uexküll (1819–1884) Vigala mõisast 
1876–1879 krahv Alexander von Keyserling (1815–1891) Raikküla mõisast 
1878–1886 parun Eduard von Maydell (1830–1899) Paasvere mõisast
1886–1893 Georg von Grünewaldt (1835–1901) Koigi mõisast
1893–1895 krahv Leo von Keyserling (1849–1895) Raikküla mõisast
1895–1904 Walter von Grünewaldt (1843–1930) Esna mõisast
1904–1905 Walter von Samson-Himmelstierna (1855–1924) Tuula mõisast
1905–1907 parun Otto von Budberg (1850–1907) Vanamõisa mõisast
1907–1916 parun Theodor Pilar von Pilchau (1858–1916) Valgu mõisast
1918–1920 Arthur von Grünewaldt (1868–1929) Triigi mõisast
1920–1925 Eduard von Bodisco (1863–1940) Kasari mõisastRosenberg, Tiit, Baltisaksa põllumeesteseltside võrgustiku kujunemisest. Tartu: Tartu Ülikooli Kirjastus, 2013, lk 50-51

Vaata ka
Akadeemiline Põllumajanduse Selts (asutatud 1920)
Liivimaa Üldkasulik ja Ökonoomiline Sotsieteet
Saaremaa Põllumajanduslik Selts (asutatud 1818)
Eestimaa Põllumeeste Keskselts, Põhja-Liivimaa Põllutöö Keskselts
Eestimaa Aiandusselts

Viited

 Kirjandus 
 Fond 134 – Eestimaa Põllumajandusühing (1026 säilikut), Eesti Ajaloomuuseum (EAM)

Kategooria:Eestimaa
Kategooria:Eesti põllumajandus
Kategooria:1839
Kategooria:19. sajand Eestis
Kategooria:Eesti seltsid
Kategooria:Baltisaksa organisatsioonid